काल (फ़िल्म)

काल 2005 में बनी हिन्दी भाषा की फिल्म है। इसे करण जौहर और शाहरुख़ ख़ान ने मिलकर निर्मित किया है। इस फिल्म में अजय देवगन, जॉन अब्राहम, विवेक ओबेरॉय, ईशा देओल और लारा दत्ता मुख्य भूमिका में हैं। यह 29 अप्रैल 2005 को जारी हुई थी और इसने टिकट खिड़की पर औसत सफलता हासिल की थी।

कहानी एक वन्यजीव विशेषज्ञ, उसकी पत्नी और दोस्तों के एक समूह पर केंद्रित है। वह लोग काल्पनिक ऑर्बिट नेशनल पार्क (विश्व प्रसिद्ध जिम कार्बेट राष्ट्रीय अभ्यारण्य, नैनीताल पर आधारित) में किसी रहस्यमयी शक्ति के खिलाफ अपनी जान की बाजी लगाते हैं। वहीं एक रहस्यमयी टूर गाइड उनकी मदद करता है। यह फिल्म भारत के वन्यजीवों की रक्षा करने का संदेश देती है।

कहानी 
भारत के ऑर्बिट नेशनल पार्क में एक खूंखार बाघ दो ब्रिटिश नागरिकों को मार डालता है। इस घटना के बाद कई अन्य बाघ द्वारा हमले होते हैं और कई मौतें होती हैं। इसके परिणामस्वरूप नेशनल जियोग्राफ़िक अपने संवाददाता कृष थापर (जॉन अब्राहम) को राष्ट्रीय उद्यान भेजता है। कृष के साथ उसकी पत्नी रिया (ईशा देओल) भी है। देव मल्होत्रा (विवेक ओबेरॉय), उसकी प्रेमिका इशिका (लारा दत्ता) और उनके दोस्त साजिद और विशाल भी इसी उद्यान में कार से शिकार करने को घूम रहे होते हैं। उनकी कार खराब हो जाती है और एक शराबी ड्राइवर बग्गा उन्हें लिफ्ट देता है। बग्गा की कार गलती से कृष की कार से टकरा जाती है। वह भी खराब हो जाती है। दोनों समूह बग्गा की कार में एक साथ आगे बढ़ते हैं। कृष की कार की मरम्मत होने के लिए एक मैकेनिक के पास छोड़ दिया जाता है। उनके जाने के कुछ ही सेकंड बाद, मैकेनिक गायब हो जाता है। उन्हें लगता है कि कोई जंगली जानवर उसे ले गया है और वे उसे खोजने के लिए अपनी जान जोखिम में नहीं डालने का फैसला करते हैं।

बग्गा उन्हें रहने के लिए एक गेस्टहाउस ढूंढ के देता है जिसका मालिक डीएस पांडे (दया शंकर पांडे) नाम का एक व्यक्ति है। पांडे एक गाइड है जो उन्हें अगले दिन शिकार के लिए ले जाने के लिए मान जाता है। उसी रात पांडे गायब हो जाता है और अगले दिन उसका कटा हुआ शरीर पास के दलदल में मिलता है। कृष को जंगल में हाल ही में हुई मौतों के वास्तविक कारण के बारे में संदेह होने लगता है। क्योंकि वह पशु विशेषज्ञ है और पहचान जाता है कि पांडे की मौत बाघ या किसी अन्य जंगली जानवर का काम नहीं है। लेकिन बशीर खान (परमीत सेठी) नामक वन अधिकारी द्वारा चेतावनी दिए जाने पर वह लोग जंगल छोड़ने का फैसला करते हैं। जाने से पहले, उन्हें पता चलता है कि साजिद गायब हो गया है। देव को लगता है कि वह शिकार के लिए मुख्य क्षेत्र में अकेला चला गया है। हालाँकि, वह लोग साजिद के बिना घर जाने का फैसला करते हैं। जल्द ही उन्हें एक झील के किनारे साजिद का कटा हुआ शरीर मिलता है। बाकी लोगों का सामना रास्ते में तीन बाघों से होता है। उन लोगों को एक रहस्यमय व्यक्ति द्वारा बचाया जाता है। खुद को काली प्रताप सिंह (अजय देवगन) कहने वाला वो व्यक्ति जंगल में ही रहने का दावा करता है।

 मुख्य कलाकार 
 अजय देवगन — काली प्रताप सिंह 
 विवेक ओबेरॉय — देव मल्होत्रा
 जॉन अब्राहम — कृष थापर 
 लारा दत्ता — इशिका 
 ईशा देओल — रिया थापर 
 विशाल मल्होत्रा — विशाल 
 कुशल पंजाबी — साजिद 
 परमीत सेठी — बशीर ख़ान 
 विनीत शर्मा — बग्गा 
 दया शंकर पांडे — डी. एस. पांडे
 शाहरुख़ ख़ान — अतिथि भूमिका ("काल धमाल" गीत में)
 मलाइका अरोड़ा — अतिथि भूमिका ("काल धमाल" गीत में)

संगीत 

 नामांकन और पुरस्कार 

|-
| rowspan="1"|2006 
| अजय देवगन   
| फ़िल्मफ़ेयर सर्वश्रेष्ठ खलनायक पुरस्कार
| 
|}

सन्दर्भ

 बाहरी कड़ियाँ 


श्रेणी:2005 में बनी हिन्दी फ़िल्म
श्रेणी:सलीम–सुलेमान द्वारा संगीतबद्ध फिल्में